ועדת הכספים, כנסת 20, פרוטוקול מספר 645, 2017-02-13 12:00

משה גפני: אני מחדש את הדיון.

משה גפני: אנחנו עוברים לסעיף הקודם בסדר-היום: תקנות אגרות בריאות.

משה גפני: יש לנו פה סדרה של תקנות וצו אחד.

משה גפני: מי מציג את התקנות?

משה גפני: בבקשה.

משה גפני: שם ותפקיד.

<מיכל פרנקבורגר: שמי מיכל פרנקבורגר, עורכת דין בלשכה המשפטית של משרד הבריאות.

<מיכל פרנקבורגר: משרד הבריאות יזם בדיקה רוחבית של תחום האגרות בנושא של רישוי מקצועות בריאות ורישום מוסדות, זאת אחרי שברבות השנים שמנו לב שנוצר חוסר שוויון וחוסר אחידות בכל הנוגע לגביית אגרות בתחומים האלה גם לגבי סוג השירותים וגם לגבי הסכומים.

<מיכל פרנקבורגר: לכן בסופה של הבדיקה, כדי ליצור הסדרה אחידה ושוויונית, ערכנו תיקון חקיקה ל-16 תקנות, ובתוכן 30 אגרות שונות.

<מיכל פרנקבורגר: חציו של התיקון כבר אושר בוועדת העבודה, השר חתם.

<מיכל פרנקבורגר: חציו של התיקון פורסם כבר לפני שבועיים ברשומות.

<מיכל פרנקבורגר: החצי השני מובא כעת לאישור הוועדה.

<מיכל פרנקבורגר: חשוב להגיד שהתיקון מוגש כמקשה אחת בגלל שרצינו לשמור מבחינה תקציבית על משחק סכום אפס.

<מיכל פרנקבורגר: זאת אומרת, לצד הבקשה להוסיף אגרות חדשות, אנחנו מבקשים גם להפחית את הסכומים של האגרות הקיימות, כך שבסופו של דבר, לאחר התיקון, המשרד לא מגדיל את ההכנסות שלו.

<מיכל פרנקבורגר: כאמור, זו לא המטרה של התיקון, המטרה היא ליצור אחידות.

משה גפני: למה הוא מגדיל?

משה גפני: את אומרת שחלק מעלים וחלק מפחיתים, אז איך הוא מגדיל?

<מיכל פרנקבורגר: אני אומרת שהמטרה היא לא להגדיל, וזה אכן לא מוגדל.

<מיכל פרנקבורגר: נשאר בסכום אפס.

משה גפני: תפרטי בבקשה, מה עולה מה יורד?

<מיכל פרנקבורגר: אני אפרט.

<מיכל פרנקבורגר: אנחנו מפחיתים סכומי אגרות לפסיכולוגים.

<מיכל פרנקבורגר: אנחנו מפחיתים רישיון רגיל ורישיון מומחה.

משה גפני: מכמה לכמה?

<מיכל פרנקבורגר: פסיכולוגים – רישיון רגיל, במקום 482, יורד ל-420.

<מיכל פרנקבורגר: רישיון מומחה, במקום 551, יורד ל-400.

<מיכל פרנקבורגר: בנוגע לתחום של מעבדות רפואיות – בחינה כיום עולה 383, אנחנו מפחיתים אותה ל-350.

<מיכל פרנקבורגר: בתחום של רפואת שיניים – אנחנו מפחיתים את סכום האגרה בעד בחינה בכתב של בחינת הרישוי, במקום 445 ל-350.

<מיכל פרנקבורגר: זו ההפחתה.

משה גפני: הפחתה גדולה.

<מיכל פרנקבורגר: הוספה – אנחנו מתחילים מאגרה מינורית בעד העתקי רישיונות.

<מיכל פרנקבורגר: העתק רישיון של רופא והעתק רישיון לרפואה של רופא שיניים תהיה בסך 50 שקלים.

משה גפני: כמה היא הייתה קודם?

<מיכל פרנקבורגר: קודם היא לא הייתה.

<מיכל פרנקבורגר: לכן אני קוראת לזה הוספה, כי כל אלה חדשות.

<מיכל פרנקבורגר: ברפואת שיניים – אגרה חדשה בעד בחינת מומחיות ברפואת שיניים, 721 שקלים בעד כל שלב.

<מיכל פרנקבורגר: הבחינה מורכבת משני שלבים.

<מיכל פרנקבורגר: מעבדות רפואיות, כל ההיתרים למיניהם – היתר לניהול מעבדה, תעודת עובדת מעבדה רפואי בכיר, כל סוגי התעודות, כל תעודה תעלה 350 שקלים.

<מיכל פרנקבורגר: בסיעוד, הוספת אגרות חדשות של רישיון, היתר זמני והיתר מוגבל.

<מיכל פרנקבורגר: אלו מקצועות בריאות.

<מיכל פרנקבורגר: לעניין מוסדות רפואה, אנחנו מוסיפים שתי אגרות חדשות של רישוי.

<מיכל פרנקבורגר: האחת של רישוי מרפאות, אגרה בסך 3,000 שקלים, ומעבדה רפואית, הרישום שלה יהיה 4,500 שקלים.

<מיכל פרנקבורגר: שתי האגרות האלה של המוסדות הרפואיים נגבות אחת לשלוש שנים.

משה גפני: והכול סכום אפס, כי את מחשיבה גם את התקנות שאושרו בוועדת העבודה והרווחה.

<מיכל פרנקבורגר: בדיוק.

משה גפני: צריך להקריא את הכול?

משה גפני: מי מקריא את התקנות?

<אייל לב ארי: תגידי מה הסדר שאתם רוצים.

משה גפני: אם אפשר ללכת לפי הסדר שמופיע פה.

מיקי רוזנטל: אני מצטער, הייתי בחוץ.

מיקי רוזנטל: היו שנתיים מגעים, עד כמה שאני זוכר, על האגרות.

משה גפני: היא אמרה את זה.

מיקי רוזנטל: זה נאמר?

מיקי רוזנטל: למה אי-אפשר להגיע להסכמות.

<דורון דינאי: הגענו להסכמות.

מיקי רוזנטל: הגעתם להסכמות?

מיקי רוזנטל: מצוין.

מיקי רוזנטל: אני לא ידעתי, זה מה שהיה חסר לי.

משה גפני: מיקי, התקנות הן סכום אפס – יש חלק שעולה וחלק שיורד.

משה גפני: בבקשה אדוני.

מיקי רוזנטל: בסדר גמור.

מיקי רוזנטל: אני רק רציתי לדעת שזה נעשה בהסכמה.

מיקי רוזנטל: אם זה נעשה בהסכמה, אז אנחנו פחות מסובכים.

<דורון דינאי: ברשות אדוני, דורון דינאי, היועץ המשפטי של ההסתדרות לרפואת שיניים בישראל.

<דורון דינאי: פנינו לוועדה גם בכתב, כבודו, ברגע שנודע לנו על קיום הישיבה.

<דורון דינאי: ציינו שם בתמצית – בלי לחזור ולפרט את מה שוודאי כבר קרא – שהפעלת ההסדר לגבי האגרות החדשות שמוטלות עתה לראשונה על בחינות מומחיות ברפואת שיניים לא באה לשנות את המצב הקיים – וזה מוזכר גם במשרד הבריאות – שבו בפועל את כל העיסוק בנושא הזה מבצעת המועצה המדעית של ההסתדרות לרפואת שיניים, כפי שזה נהוג בכל העולם בתחומים של מומחיות.

<דורון דינאי: שהגוף המקצועי שמפקח וגם עושה את הבחינות הוא הגוף המקצועי מתוך המקצוע, עם הגושפנקא הממלכתית הראויה, שבמקרה הזה הוא משרד הבריאות.

<דורון דינאי: במשך כ-40 שנה המערכת החוקתית הזאת קיימת, והמועצה המדעית מממנת את עצמה מגביית סכומים על חשבון ההוצאות, שזה עולה לה מהמתמחים, ועכשיו מבקשים מי שמבקשים לשנות את המערכת כך שבפועל, משרד הבריאות יקבע את זה כאגרה ממשלתית, אבל הוא יעביר תקצוב למועצה המדעית ממקורותיו, שכוללים גם את האגרה, כדי שהיא תוכל לבצע את עבודתה, כי היא לא מקבלת באופן רגיל מימון ממשלתי.

<דורון דינאי: לכן הא בהא תליא.

<דורון דינאי: הווה אומר, כדי לבצע את ההסדר החדש עם הטלת האגרות, צריך שיהיה הסדר כספי מתאים בין המועצה המדעית וההסתדרות לרפואת שיניים לבין משרד הבריאות.

<דורון דינאי: אותו דבר בדיוק גם בהר"י, בהסתדרות הרפואית, שאני כמובן לא מדבר בשמה, והיא לא על הפרק פה.

<דורון דינאי: אנחנו התקדמנו בנושא עריכת ההסכם הזה התקדמות גדולה ביותר, ואפשר לומר שבגלל העיכוב בדיון אפילו התקדמנו עוד והשלמנו ככל הבנתי את כל הנקודות שהיה צריך לדון בהן ולמצות אותן בדיון, ויאשר את זה - - -

משה גפני: בסדר, תיכף נראה מי יאשר.

משה גפני: קודם כל, אני רוצה לומר, אם אני מבין אותך נכון, אין הגדלה בנושא כלפי האנשים שזקוקים לבחינות האלה.

משה גפני: אין הגדלה בתעריף מכיוון שהם משלמים בלאו הכי גם היום, כי הם משלמים להסתדרות רופאי השיניים.

<דורון דינאי: הם לא ניזוקים מזה, לא.

משה גפני: הם לא ניזוקים, להיפך, הם ישלמו אפילו פחות.

<דורון דינאי: כנראה פחות.

משה גפני: אם אנחנו מדברים עליהם.

משה גפני: אלא מה?

משה גפני: אתה טוען בשם הסתדרות רופאי השיניים – אנא בטובכם, אם אתם גובים את האגרות, אנחנו רוצים הסדר כספי שאתם תממנו אותנו או שתיתנו לנו השתתפות.

משה גפני: עד עכשיו חיינו תקציבית מהאגרות.

משה גפני: בבקשה, מה אתם עונים לו?

<יאיר אסרף: הגענו להבנה, ואנחנו נמצא את הפתרון הזה, בהחלט.

<יאיר אסרף: זו אחריות שלנו, לבדוק שהמבחנים האלה ייערכו.

<דורון דינאי: אנחנו תמצתנו בפנייה ליושב-ראש הוועדה את העקרונות של ההסדר, וברור שהרצון שלנו לעזור ולשתף פעולה בעניין מותנה בכך שההסדר הזה ייחתם ויבוצע, אחרת יהיה חלל ריק.

משה גפני: אומר סמנכ"ל תקציבים אנחנו סיכמנו – סיכמנו, הפירוש שאתם תקבלו את התקציב.

משה גפני: זאת אומרת, כל מה שאנחנו נדרשים זה להפחית את התעריף בסופו של דבר כלפי האנשים שעוברים את הבחינות, ושזה יעבור למשרד הבריאות או לממשלה והם יממנו אתכם בתקציב.

משה גפני: אני חושב שזה הסדר נכון.

<דורון דינאי: בכפוף לסיכומים שנעשו בעל-פה ובכתב.

<יאיר אסרף: בהחלט.

משה גפני: בסדר גמור.

<דורון דינאי: אנחנו מוכנים להפעיל את ההסדר הזה, ומקווים שהוא יצליח.

משה גפני: בסדר.

משה גפני: אני מבקש שתיישמו את זה.

משה גפני: אני לא יכול לאיים פעמיים באותו יום.

משה גפני: מה שהיה פה קודם – לא היה דבר כזה.

משה גפני: זה היה עלוב ועצוב.

<יאיר אסרף: אדוני היושב-ראש, אנחנו חיים את זה כבר שנתיים עם משרד הביטחון.

<יאיר אסרף: זה נורא.

משה גפני: בבקשה, להקריא.

משה גפני: בבקשה להקריא, ואפשר להקריא את זה מהר.

<מיכל פרנקבורגר: אנחנו נתחיל מתקנות אגרות בריאות (תיקון) תשע"ז-2017.

<מיכל פרנקבורגר: "בתוקף סמכותי לפי סעיף 67 לפקודת רופאי השיניים, התשל"ט-1979 בהתייעצות עם שר האוצר וסעיף 65 לפקודה האמורה שנטלתי מכוח סעיף 34 לחוק יסוד: הממשלה , סמכותי לפי סעיף 61 לפקודת הרופאים [נוסח חדש], התשל"ז-1976 שנטלתי מכוח סעיף 34 לחוק יסוד: הממשלה, סעיף 57 לחוק הפסיכולוגים, התשל"ז-1977 , סעיף 70(1)(ג) לפקודת בריאות העם, 1940 , באישור שר האוצר לפי סעיף 39ב לחוק יסודות התקציב, התשמ"ה-1985 ובאישור ועדת הכספים של הכנסת לפי סעיף 1(ב) לחוק יסוד: משק המדינה , אני מתקין תקנות אלה: תיקון התוספת הראשונה 1.

<מיכל פרנקבורגר: בתוספת הראשונה לתקנות העיקריות אחרי פרט 25 יבוא: " 26.

<מיכל פרנקבורגר: תקנות הרופאים, התשל"ז-1976 ; 27.

<מיכל פרנקבורגר: תקנות רופאי שיניים, התשל"ח-1978; 28.

<מיכל פרנקבורגר: תקנות בריאות העם (צוות סיעודי במרפאות), התשמ"א-1981 ; 29.

<מיכל פרנקבורגר: תקנות בריאות העם (עוסקים בסיעוד בבתי חולים)(אגרות), התשע"ז-2017 ; 30.

<מיכל פרנקבורגר: תקנות בריאות העם (רישום מרפאות), התשמ"ז-1987"".

<מיכל פרנקבורגר: "תיקון התוספת השנייה 2.

<מיכל פרנקבורגר: בתוספת השנייה לתקנות העיקריות- (1) בפרט 10- (א) ברישה, המילים "לעניין סעיף 2-"- יימחקו, ולפני "בעד בחינת מקצוע" יבוא "(א) לעניין סעיף 2"; (ב) בפרט משנה (א), בפסקה (1), במקום הסכום הנקוב בה יבוא "350";

משנה יבוא: "(ב) לעניין סעיף 2א, בעד בחינת התמחות לצורך קבלת אישור תואר מומחה, לרבות בחינה חוזרת, תשולם האגרה בסכום כמפורט להלן: (א) בחינת שלב א' 721; (ב) בחינת שלב ב' 721"; (2) בפרט 12 - (א) בפרט משנה (1), במקום הסכום הנקוב בו יבוא "420"; (ב) בפרט משנה (3), במקום הסכום הנקוב בו יבוא "400"".

22 יבוא: "מעבדות רפואיות – 22.

22 יבוא: בתקנות בריאות העם (מעבדות רפואיות), התשל"ז-1977- (1) לעניין תקנה 4ד, בעד תעודת רישום למעבדה רפואית, תשולם אגרה בסך 4,502 שקלים חדשים; (2) לעניין תקנה 62י- (א) בעד בחינה כאמור בתקנות 62א(ג), 62ה(א)(1)(ג) ו-(ב)(3), תשולם אגרה בסך 350 שקלים חדשים; (ב) בעד היתר לניהול מעבדה כאמור בתקנה 5, תשולם אגרה בסך 350 שקלים חדשים; (ג) בעד תעודת עובד מעבדה רפואית בכיר במקצוע מעבדה רפואית כאמור בתקנה 62ג, תשולם אגרה בסך 350 שקלים חדשים; (ד) בעד תעודה זמנית של עובד מעבדה רפואית אקדמאי או בעד תעודה זמנית של עובד מעבדה רפואית מוסמך, ובעד חידושם, כאמור בתקנה 62ה, תשולם אגרה בסך 350 שקלים חדשים; (ה) בעד תעודה קבועה של עובד מעבדה רפואית, כאמור בתקנה 62ה, תשלום אגרה בסך 350 שקלים חדשים"".

25 יבוא: "העתק רישיון לרופא – 26.

25 יבוא: בתקנות הרופאים, התשל"ז-1976, לעניין תקנה 8ב, בעד העתק של רישיון תשולם אגרה בסך 50 שקלים חדשים.

25 יבוא: העתק רישיון לרופא שיניים – 27.

25 יבוא: בתקנות רופאי השיניים, התשל"ח-1978, לעניין תקנה 7ב, בעד העתק של רישיון תשולם אגרה בסך 50 שקלים חדשים.

25 יבוא: סיעוד (מרפאות) – 28.

25 יבוא: בתקנות בריאות העם (צוות סיעודי במרפאות), התשמ"א-1981, לעניין תקנה 19א- (1) בעד תעודה המעידה על רישום בפנקס כאמור בתקנה 9, תשולם אגרה בסך 420 שקלים חדשים; (2) בעד היתר זמני כאמור בתקנה 12(1) ו- (2), תשולם אגרה בסך 350 שקלים חדשים.

25 יבוא: סיעוד (בתי חולים) – 29.

25 יבוא: בתקנות בריאות העם (עוסקים בסיעוד בבתי חולים)(אגרות), התשע"ז-2017- (1) לעניין תקנה 2, בעד תעודה המעידה על רישום בפנקס, תשולם אגרה בסך 420 שקלים חדשים; (2) לעניין תקנה 3, בעד היתר זמני לעסוק בסיעוד, תשולם אגרה בסך 350 שקלים חדשים; (3) לעניין תקנה 4, בעד היתר מוגבל לעסוק בסיעוד, תשולם אגרה בסך 350 שקלים חדשים".

25 יבוא: "רישום מרפאות – 30.

25 יבוא: בתקנות בריאות העם (רישום מרפאות), התשמ"ז-1987, לעניין תקנה 16א, בעד רישום מרפאה החייבת רישום או בעד חידושו, תשולם אגרה בסך 3,000 שקלים חדשים.

25 יבוא: " תחילה 3.

25 יבוא: תחילתן של תקנות אלה 30 ימים מיום פרסומן".

<אייל לב ארי: בגלל פרסום של תקנות אחרות, אתם רוצים לעשות התאמה עם התחילות?

<מיכל פרנקבורגר: כל שאר התקנות בתיקון נכנסות גם הן בתוך 30 ימים מיום הפרסום.

עודד פורר: מי בעד אישור התקנות?

עודד פורר: מי נגד?

עודד פורר: מי נמנע?

עודד פורר: בעד אישור התקנות – פה אחד

עודד פורר: אין.

עודד פורר: התקנות אושרו.

<מיכל פרנקבורגר: "צו רופאי השיניים (אגרת בחינה) (תיקון), התשע"ז-2017 – בתוקף סמכותי לפי סעיף 67 לפקודת רופאי השיניים [נוסח חדש], התשל"ט-1979 ובאישור שר האוצר לפי סעיף 39ב לחוק יסודות התקציב, התשמ"ה-1985 , ובאישור ועדת הכספים של הכנסת לפי סעיף 1(ב) לחוק יסוד: משק המדינה אני מצווה לאמור: ביטול סעיף 1 1.

<מיכל פרנקבורגר: סעיף 1 לצו רופאי השיניים (אגרת בחינה), התשמ"ד-1983 (להלן- הצו העיקרי)- בטל.

<מיכל פרנקבורגר: תיקון סעיף 2 2.

<מיכל פרנקבורגר: בסעיף 2 לצו העיקרי- (1) בכותרת השוליים, במקום "בחינה" יבוא "בחינת רישוי"; (2) בסעיף קטן (א), במקום "בחינת מקצוע" יבוא "בחינת רישוי כמשמעותה בתקנות רופאי השיניים (בחינת רישוי), התשנ"ב-1992 , לרבות בחינה חוזרת לפי תקנה 15 לאותן תקנות "; (3) סעיף קטן (ב)- בטל.

<מיכל פרנקבורגר: הוספת סעיף 2א.

2 יבוא: "אגרת בחינת מומחה – 2א.

2 יבוא: בעד בחינת שלב א' ובחינת שלב ב' כאמור בתקנה 18א לתקנות רופאי שיניים (אישור תואר מומחה ובחינות), התשל"ז-1977 , לרבות בחינה חוזרת כאמור בתקנה 22 לאותן תקנות, תשולם אגרה כמפורט בפרט 10 בתוספת השנייה לתקנות האגרות.

2 יבוא: " ביטול – 4.

2 יבוא: בטלות - (1) תקנות רופאי שיניים (דמי השתתפות בקורס), התשל"ז-1977 ; (2) תקנות רופאי שיניים (דמי השתתפות בקורס), התשל"ט-1979 .

2 יבוא: תחילה 5.

2 יבוא: תחילתן של תקנות אלה 30 ימים מיום פרסומן".

עודד פורר: מי בעד אישור התקנות?

עודד פורר: מי נגד?

עודד פורר: מי נמנע?

עודד פורר: בעד אישור הצו – פה אחד

עודד פורר: צו רופאי השיניים (אגרת בחינה) אושר.

עודד פורר: תקנות בריאות העם.

<מיכל פרנקבורגר: "תקנות בריאות העם (מעבדות רפואיות) (תיקון), התשע"ז-2017".

<אייל לב ארי: רק נציין, בתקנות האלה יש נושאים שלא מחייבים את אישור הוועדה, הם בסמכות מלאה של שר הבריאות, אבל ניסיונות של משרד הבריאות לפרק את השילוב בין ההוראות שלא מחייבות את הוועדה לבין ההוראות שמחייבות את הוועדה יוצאים מהקשרם.

<אייל לב ארי: לכן האישור של הוועדה הוא רק לגבי הנושאים שהיא מחויבת לפי הדין לאשר, אבל שאר הדברים רק למען התמונה המלאה.

<מיכל פרנקבורגר: "בתוקף סמכותי לפי סעיפים 36(ב) ו- 70(1)(ג) לפקודת בריאות העם, 1940 , באישור שר האוצר לפי סעיף 39ב לחוק יסודות התקציב, התשמ"ה-1989 , ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה: תיקון תקנה 2 1.

<מיכל פרנקבורגר: בתקנה 2(א) לתקנות בריאות העם (מעבדות רפואיות), התשל"ז-1977 (להלן- התקנות העיקריות), בפסקה (1), אחרי "לפקודה" יבוא "וניתנה עליה תעודת רישום".

<מיכל פרנקבורגר: תיקון תקנה 3 2.

<מיכל פרנקבורגר: בתקנה 3 לתקנות העיקריות- (1) במקום הכותרת יבוא "בקשה לרישום מעבדה ובקשה לרישיון עסק";

אחרי פסקה  יבוא: "(4) אישור על תשלום האגרה שלפי תקנה 4ד"".

אחרי פסקה  יבוא: "הוספת תקנות 4א עד 4ד

העיקריות יבוא: "תוקף הרישום 4א.

העיקריות יבוא: תוקפה של תעודת רישום למעבדה רפואית לפי תקנה 2(א)(1) (להלן- תעודת רישום) לא יעלה על שלוש שנים מיום נתינתה, אך רשאי המנהל ליתן תעודת רישום זמנית, לתקופה שיקבע ושלא תעלה על שנה אחת, ורשאי הוא להאריך את תקופתה של תעודת הרישום הזמנית לשתי תקופות נוספות שלא תעלינה על ששה חודשים כל אחת.

העיקריות יבוא: חידוש רישום 4ב.

העיקריות יבוא: המנהל רשאי לחדש את תוקפה של תעודת הרישום לתקופות נוספות שלא יעלו על שלוש שנים כל אחת.

העיקריות יבוא: בקשה לחידוש רישום 4ג.

העיקריות יבוא: (א) בקשה לחידוש תעודת הרישום יגיש בעל מעבדה רפואית או מנהלה לא יאוחר מששה חודשים לפני תום תוקפה של התעודה.

כל אלה: (1) כל מידע או מסמך אודות שינוי במצבה העובדתי של המעבדה הרפואית; המנהל רשאי לדרוש השלמת מידע חסר לשם בדיקת עמידתה של הבקשה בהוראות התקנות; (2) אישור על תשלום האגרה שלפי תקנה 4ד.

כל אלה: (ג) החליט המנהל שלא לחדש את תעודת הרישום של מעבדה רפואית, יודיע על כך לבעל המעבדה או למנהלה, בהודעה מנומקת, לא יאוחר משלושה חודשים לפני תום תוקפה של תעודת הרישום; ההודעה תימסר בדואר רשום ולפי מען המעבדה הרפואית הרשום בתעודת הרישום שתוקפה פג.

כל אלה: (ד) בעל המעבדה הרפואית או מנהלה רשאי לבקש מהמנהל לבדוק פעם נוספת את החלטתו שלא לחדש את תעודת הרישום (להלן- בדיקה נוספת), בתוך ששים ימים מיום שקיבל על כך הודעה לפי תקנת משנה (ג); הבקשה לבדיקה נוספת תהיה בכתב ומנומקת; המנהל רשאי להזמין את בעל המעבדה הרפואית או מנהלה להשמיע טענות בעל פה או לתת פרטים נוספים כפי שיראה לנכון; החלטת המנהל בבקשה לבדיקה נוספת תהיה סופית ותינתן לפני תום תוקפה של תעודת הרישום.

כל אלה: (ה) המנהל רשאי, מטעמים מיוחדים שירשום ובתנאים שיקבע, להתיר הגשת בקשה לחידוש תעודת רישום לאחר המועד הקבוע בתקנת משנה (א), ובלבד שלא יהיה מאוחר משלושה חודשים לפני תום תוקפו של הרישום; התיר כך המנהל, יהיה המועד להחלטת המנהל לפי תקנת משנה (ג) שלושים ימים בלבד ומועד הבקשה לבדיקה נוספת לפי תקנת משנה (ד) יהיה עשרה ימים בלבד".

כל אלה: "אגרת רישום 4ד.

כל אלה: (א) בעד תעודת רישום או חידושה, תשולם אגרה בסכום כמפורט בפרט 22 בתוספת השנייה לתקנות אגרות בריאות, התשמ"ט-1989 (להלן- תקנות האגרות).

כל אלה: (ב) תקנה זו לא תחול על מעבדה רפואית של בית חולים ממשלתי .

כל אלה: " תיקון תקנה 62י 4.

כל אלה: האמור בתקנה 62י לתקנות העיקריות יסומן (א) ובו במקום "לתקנות אגרות בריאות, התשמ"ט-1989" יבוא "לתקנות האגרות" ואחרי תקנת משנה (א) יבוא: "(ב) בעד כל אחד מאלה תשולם אגרה בסכום כמפורט בפרט 22 בתוספת השנייה לתקנות האגרות: (1) היתר לניהול מעבדה כאמור בתקנה 51; (2) תעודת עובד מעבדה רפואית בכיר במקצוע מעבדה רפואית כאמור בתקנה 62ג; (3) תעודה זמנית של עובד מעבדה רפואית אקדמאי, תעודה זמנית של עובד מעבדה רפואית מוסמך כאמור בתקנה 62ה(א) ו-(ב), וחידושן; (4) תעודה קבועה של עובד מעבדה רפואית, כאמור בתקנה 62ה(ד).

כל אלה: ".

כל אלה: תחילה 5.

כל אלה: תחילתן של תקנות אלה 30 ימים מיום פרסומן".

עודד פורר: מי בעד אישור התקנות?

עודד פורר: מי נגד?

עודד פורר: מי נמנע?

עודד פורר: בעד אישור התקנות – פה אחד

עודד פורר: התקנות אושרו.

<מיכל פרנקבורגר: "תקנות הרופאים (תיקון), התשע"ז-2017 – בתוקף סמכותי לפי סעיף 62(א)(1)(ד) לפקודת הרופאים [נוסח חדש], התשל"ז-1976 , באישור שר הבריאות ובאישור ועדת הכספים של הכנסת לפי סעיף 1(ב) לחוק יסוד: משק המדינה , אני מתקין תקנות אלה: תיקון תקנה 1 1.

<מיכל פרנקבורגר: בתקנה 1 לתקנות הרופאים, התשל"ז-1976 (להלן- התקנות העיקריות), ההגדרה "רישיון"- תימחק.

<מיכל פרנקבורגר: תיקון תקנה 7 2.

<מיכל פרנקבורגר: בתקנה 7 לתקנות העיקריות, במקום "ואישור בכתב" יבוא "אישור בכתב" ובמקום "כאמור, לתחנת המשטרה" יבוא "כאמור, ואישור על תשלום האגרה שלפי תקנה 8ב".

<מיכל פרנקבורגר: הוספת תקנה 8ב

העיקריות יבוא: "אגרת העתק רישיון – 8ב.

העיקריות יבוא: בעד העתק של רישיון, תשולם אגרה בסכום כמפורט בפרט 26 בתוספת השנייה לתקנות אגרות בריאות, התשמ"ט-1989"".

עודד פורר: רשום אצלי 27.

<מיכל פרנקבורגר: בעקבות הנוסח שאושר בוועדת העבודה המספור השתנה.

עודד פורר: זה 26?

<מיכל פרנקבורגר: 26, כן.

<מיכל פרנקבורגר: " תחילה – 4.

<מיכל פרנקבורגר: תחילתן של תקנות אלה 30 ימים מיום פרסומן".

עודד פורר: מי בעד אישור תקנות הרופאים?

עודד פורר: מי נגד?

עודד פורר: מי נמנע?

עודד פורר: בעד אישור התקנות – פה אחד

עודד פורר: התקנות אושרו.

<מיכל פרנקבורגר: "תקנות רופאי שיניים (תיקון), התשע"ז-2017 – בתוקף סמכותי לפי סעיף 65(1)(ד) לפקודת רופאי השיניים [נוסח חדש], התשל"ט-1979 , באישור שר הבריאות ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה: תיקון תקנה 6 1.

<מיכל פרנקבורגר: בתקנה 6 לתקנות רופאי שיניים, התשל"ח-1978 (להלן- התקנות העיקריות), במקום "ואישור בכתב" יבוא "אישור בכתב" ובסופה יבוא "ואישור על תשלום האגרה שלפי תקנה 7ב".

<מיכל פרנקבורגר: הוספת תקנה 7ב

העיקריות יבוא: "אגרת העתק רישיון – 7ב.

העיקריות יבוא: בעד העתק רישיון כאמור בתקנה 7, תשולם אגרה בסכום כמפורט בפרט 27 בתוספת השנייה לתקנות אגרות בריאות, התשמ"ט-1989 .

העיקריות יבוא: " תחילה 3.

העיקריות יבוא: תחילתן של תקנות אלה 30 ימים מיום פרסומן".

משה גפני: מי בעד אישור התקנות – ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור התקנות – פה אחד

משה גפני: התקנות אושרו.

<מיכל פרנקבורגר: "תקנות בריאות העם (צוות סיעודי במרפאות) (תיקון), התשע"ז-2017 – בתוקף סמכותי לפי סעיף 70(1)(ג) לפקודת בריאות העם, 1940, באישור שר האוצר לפי סעיף 39ב לחוק יסודות התקציב, התשמ"ה-1989 , ובאישור ועדת הכספים של הכנסת לפי סעיף 1(ב) לחוק יסוד: משק המדינה , אני מתקין תקנות אלה: הוספת תקנה 19א 1.

<מיכל פרנקבורגר: בתקנות בריאות העם (צוות סיעודי במרפאות), התשמ"א-1981 , אחרי תקנה 19 לתקנות העיקריות, יבוא: "אגרות 19א.

<מיכל פרנקבורגר: (א) בעד תעודה המעידה על רישום בפנקס כאמור בתקנה 9, תשולם אגרה בסכום כמפורט בפרט 28 בתוספת השנייה לתקנות אגרות בריאות, התשמ"ט-1989 (להלן- תקנות האגרות).

<מיכל פרנקבורגר: (ב) בעד היתר זמני כאמור בתקנה 12(1) ו-(2), תשולם אגרה בסכום כמפורט בפרט 28 בתוספת השנייה לתקנות האגרות.

<מיכל פרנקבורגר: " תחילה 3.

<מיכל פרנקבורגר: תחילתן של תקנות אלה 30 ימים מיום פרסומן".

משה גפני: מי בעד אישור התקנות – ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור התקנות – פה אחד

משה גפני: התקנות אושרו.

<מיכל פרנקבורגר: "תקנות בריאות העם (עוסקים בסיעוד בבתי חולים) (אגרות), התשע"ז-2017 – בתוקף סמכותי לפי סעיף 70(1)(ג) לפקודת בריאות העם, 1940 , באישור שר האוצר לפי סעיף 39ב לחוק יסודות התקציב, התשמ"ה-1989 , ובאישור ועדת הכספים של הכנסת לפי סעיף 1(ב) לחוק יסוד: משק המדינה , אני מתקין לאמור: הגדרות 1.

<מיכל פרנקבורגר: בתקנות אלה- "תקנות האגרות"- תקנות אגרות בריאות, התשמ"ט-1989 ; "תקנות סיעוד בבתי חולים"- תקנות בריאות העם (עוסקים בסיעוד בבתי חולים), התשמ"ט-1988 .

<מיכל פרנקבורגר: אגרה בעד תעודת רישום 2.

<מיכל פרנקבורגר: בעד תעודה המעידה על רישום בפנקס כאמור בתקנה 13 לתקנות סיעוד בבתי חולים, תשולם אגרה בסכום כמפורט בפרט 29 בתוספת השנייה לתקנות האגרות.

<מיכל פרנקבורגר: אגרה בעד היתר זמני 3.

<מיכל פרנקבורגר: בעד היתר זמני לעסוק בסיעוד כאמור בתקנה 15 לתקנות סיעוד בבתי חולים, תשולם אגרה בסכום כמפורט בפרט 29 בתוספת השנייה לתקנות האגרות.

<מיכל פרנקבורגר: אגרה בעד היתר מוגבל 4.

<מיכל פרנקבורגר: בעד היתר מוגבל לעסוק בסיעוד כאמור בתקנה 16 לתקנות סיעוד בבתי חולים, תשולם אגרה בסכום כמפורט בפרט 29 בתוספת השנייה לתקנות האגרות.

<מיכל פרנקבורגר: תחילה 5.

<מיכל פרנקבורגר: תחילתן של תקנות אלה 30 ימים מיום פרסומן".

משה גפני: מי בעד אישור התקנות – ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור התקנות– פה אחד

משה גפני: התקנות אושרו.

<מיכל פרנקבורגר: "תקנות בריאות העם (רישום מרפאות)(תיקון), התשע"ז-2017 – בתוקף סמכותי לפי סעיף 70(1)(ג) לפקודת בריאות העם, 1940 , באישור שר האוצר לפי סעיף 39ב לחוק יסודות התקציב, התשמ"ה-1989 , ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה: תיקון תקנה 7 1.

<מיכל פרנקבורגר: בתקנה 7 לתקנות בריאות העם (רישום מרפאות), התשמ"ז-1987 (להלן- התקנות העיקריות), אחרי "(להלן-התעודה);" יבוא "תעודה כאמור תינתן למבקש לאחר שמסר אישור על תשלום אגרת רישום שלפי תקנה 16א".

<מיכל פרנקבורגר: תיקון תקנה 8 2.

<מיכל פרנקבורגר: בתקנה 8 לתקנות העיקריות, בסופה יבוא "חידוש התעודה יינתן לאחר שבעל המרפאה או הרופא האחראי ימסרו למנהל אישור על תשלום האגרה שלפי תקנה 16א.

<מיכל פרנקבורגר: " הוספת תקנה 16א

העיקריות יבוא: "אגרת רישום – 16א.

העיקריות יבוא: בעד רישום מרפאה החייבת רישום כאמור בתקנה 4, לרבות רישום זמני לפי תקנה 6, או בעד חידוש רישום כאמור בתקנה 8, תשולם אגרה בסכום כמפורט בפרט 30 בתוספת השנייה לתקנות אגרות בריאות, התשמ"ט-1989 .

העיקריות יבוא: ".

העיקריות יבוא: תחילה 4.

העיקריות יבוא: תחילתן של תקנות אלה 30 ימים מיום פרסומן".

משה גפני: מי בעד אישור התקנות – ירים את ידו.

משה גפני: מי נגד?

משה גפני: אין?

משה גפני: מי נמנע?

משה גפני: אין.

משה גפני: בעד אישור התקנות – פה אחד

משה גפני: התקנות אושרו.

משה גפני: אני מודה לכם.

משה גפני: תודה רבה, הישיבה נעולה.